କରୀନା କପୁର

**କରୀନା କପୁର** (ଜନ୍ମ: ୨୧ ସେପ୍ଟେମ୍ବର ୧୯୮୦), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ହିନ୍ଦୀ କଥାଚିତ୍ର ଅଭିନେତା ରଣଧୀର କପୁର ଏବଂ ବବିତା କପୁରଙ୍କର ଝିଅ । ତାଙ୍କର ବଡ଼ ଭଉଣୀ କରିସ୍ମା କପୁର ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ । ସେ ୨୦୦୦ ମସିହାରେ ହିନ୍ଦୀ କଥାଚିତ୍ର ରିଫୁଜୀ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଅଶୋକା, କଭି ଖୁସି କଭି ଗମ୍, ଚାମେଲି ଆଦି ସଫଳ ଚଳଚ୍ଚିତ୍ରରେ ଅଭିନୟ କରିବାପରେ ସେ ନିଜକୁ ପ୍ରତିଷ୍ଠିତ କରାଇଥିଲେ । କରୀନା ୬ଟି ଫିଲ୍ମ ଫେୟାର ପୁରସ୍କାର ପାଇଛନ୍ତି ।  କରୀନା କପୁର ଅଭିନେତା ସୈଫ ଅଲ୍ଲୀ ଖାନଙ୍କୁ ୨୦୧୨ରେ ବିବାହ କରିଥିଲେ । ଉଭୟଙ୍କର ଗୋଟିଏ ପୁଅ ଅଛି ।

## ପ୍ରାରମ୍ଭିକ ଜୀବନ
କରୀନା କପୁର ୨୧ ସେପ୍ଟେମ୍ବର ୧୯୮୦ରେ ବମ୍ବେରେ ଜନ୍ମଗ୍ରହଣ କରିଥିଲେ । ସେ ଅଭିନେତା ରଣଧୀର କପୁର ଏବଂ ବବିତ କପୁରଙ୍କର ସାନ ଝିଅ । ତାଙ୍କର ବଡ଼ ଭଉଣୀ କରିସ୍ମା କପୁର ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ । ତାଙ୍କର ଜେଜେବାପା ରାଜ କପୁର ଜଣେ ହିନ୍ଦୀ କଥାଚିତ୍ର ଅଭିନେତା ଏବଂ ନିର୍ମାତା ଏବଂ ତାଙ୍କର ଅଜା ହରି ଶିବଦାଶ ଜଣେ ଅଭିନେତା । କରୀନା ଅଭିନେତା ଋଷି କପୁର ଏବଂ ନୀତୁ କପୁରଙ୍କର ଝିଆରୀ । କରୀନାଙ୍କର ନାମ ତାଙ୍କର ମାଆ *ଅନ୍ନା କରେନିନା* ବ‌ହିରୁ ରଖିଥିଲେ । ସେ ତାଙ୍କର ପିତାଙ୍କର ଘର ପକ୍ଷରୁ ପଞ୍ଜାବୀ ଏବଂ ମାଆ ଘର ପକ୍ଷରୁ ସିନ୍ଧି । କରୀନା ଛୋଟବେଳୁ ଉଭୟ ହିନ୍ଦୁ ଏବଂ ଖ୍ରୀଷ୍ଟ ଧର୍ମ ପ୍ରତି ଅନୁରାଗୀ ଥିଲେ ।

## ଅଭିନୟ ଜୀବନ
କରୀନା ୨୦୦୦ ମସିହାରେ ପ୍ରଥମେ ଅଭିନେତା ନିର୍ଦ୍ଦେଶକ ରାକେଶ ରୋଶନଙ୍କର ଚଳଚ୍ଚିତ୍ର କହୋ ନା ପ୍ୟାର୍ ହୈ ପାଇଁ ବଛାଯାଇଥିଲେ । ଏହି କଥାଚିତ୍ରରେ ରାକେଶଙ୍କର ପୁଅ ହ୍ରିତିକ ରୋଶନ ମଧ୍ୟ ହିନ୍ଦୀ କଥାଚିତ୍ରରେ ନାୟକ ଭାବରେ ପ୍ରଥମ କରି ଅଭିନୟ କରିଥିଲେ । ତେଣୁ ନାୟକଙ୍କୁ ଅଧିକ ପ୍ରାଧାନ୍ୟ ମିଳିବା ଯୋଗୁଁ କରୀନା ଏହି ଚଳଚ୍ଚିତ୍ରଟି ଛାଡ଼ିଦେଇଥିଲେ । ଏହାପରେ ସେ ସେହି ବର୍ଷ ଜେ.ପି. ଦତ୍ତଙ୍କ ଚଳଚ୍ଚିତ୍ର ରେଫ୍ୟୁଜି ଜରିଆରେ ଅଭିଶେକ ବଚନଙ୍କ ସ‌ହ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । କରୀନା ତାଙ୍କର ଏହି ପ୍ରଥମ ଚଳଚ୍ଚିତ୍ରରେ ଅନେକ କିଛି ଶିଖିଥିଲେ ବୋଲି କ‌ହିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟରେ ସଫଳତା ପାଇଥିଲା । ଏହି ଚଳଚ୍ଚିତ୍ର ପାଇଁ କରୀନାଙ୍କୁ ଫିଲ୍ମ ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା ।

ଏହପରେ କରୀନା ୨୦୦୧ରେ ମୁଝେ କୁଛ୍ କେହେନା ହୈ, ୟାଦୈଁ, ଅଜ୍‌ନବୀ, ଅଶୋକା, କଭି ଖୁସି କଭି ଗମ୍ ଆଦି କଥାଚିତ୍ରରେ ଅଭିନୟ କରିଥିଲେ । ମୁଝ୍‌ସେ ଦୋସ୍ତି କରୋଗୀ, ଜୀନା ସିର୍ଫ ମେରେ ଲିୟୈ, ତଲାସ୍, ଖୁସି, ମୈ ପ୍ରେମ୍ କି ଦିୱାନୀ ହୁଁ, ଏଲ୍.ଓ.ସି. କାର୍‌ଗିଲ୍ ଆଦି କଥାଚିତ୍ରରେ ଅଭିନୟ କରିବା ପରେ କରୀନା ୨୦୦୪ରେ ଚାମେଲୀ କଥାଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରରେ ଏକ ସ୍ୱତନ୍ତ୍ର ପୁରସ୍କାର ମିଳିଥିଲା । ୨୦୦୪ରେ କରୀନା ଦେବ୍ ଚଳଚ୍ଚିତ୍ର ପାଇଁ ମଧ୍ୟ ଫିଲ୍ମ‌ଫେୟାରରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ ।

କରୀନା ୨୦୦୬ କଥାଚିତ୍ର ଓମ୍‌କାରା ପାଇଁ ଫିଲ୍ମ ଫେୟାରରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ସେ ୨୦୦୭ରେ କଥାଚିତ୍ର ଜବ୍ ଉଇ ମିଟ୍ ପାଇଁ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଏଥି ସ‌ହ କରୀନା ପୁନଃ ବିବାହ ଏବଂ ସିଆଇଡି ଭଳି ଦୂରଦର୍ଶନ ଧାରାବାହିକରେ ଅତିଥି କଳାକାର ଭାବରେ ଅଭିନୟ କରିଥିଲେ । ସେ ତିନୋଟି ଡକୁମେଣ୍ଟାରୀରେ ମଧ୍ୟ ଅଭିନୟ କରିଛନ୍ତି ।

## ଅଭିନୀତ କଥାଚିତ୍ର
* ୨୦୦୦- ରେଫ୍ୟୁଜି
* ୨୦୦୧- ମୁଝେ କୁଛ୍ କେହେନା ହୈ
* ୨୦୦୧- ୟାଦୈଁ
* ୨୦୦୧- ଅଜ୍‌ନବୀ
* ୨୦୦୧- ଅଶୋକା
* ୨୦୦୧- କଭି ଖୁସି କଭି ଗମ୍
* ୨୦୦୨- ମୁଝ୍‌ସେ ଦୋସ୍ତି କରୋଗୀ
* ୨୦୦୨- ଜୀନା ସିର୍ଫ ମେରେ ଲିୟୈ
* ୨୦୦୩- ତଲାସ୍
* ୨୦୦୩- ଖୁସି
* ୨୦୦୩- ମୈ ପ୍ରେମ୍ କି ଦିୱାନୀ ହୁଁ
* ୨୦୦୩- ଏଲ୍.ଓ.ସି. କାର୍‌ଗିଲ୍
* ୨୦୦୪- ଚାମେଲୀ
* ୨୦୦୪- ଯୁବା
* ୨୦୦୪- ଦେବ୍
* ୨୦୦୪- ଫିଦା
* ୨୦୦୪- ଏତ୍‌ରାଜ୍
* ୨୦୦୪- ହଲ୍‌ଚଲ୍
* ୨୦୦୫- ବେବଫା
* ୨୦୦୫- କ୍ୟୁଁକି
* ୨୦୦୫- ଦୋସ୍ତି
* ୨୦୦୬- ୩୬ ଚାଇନା ଟାଉନ୍
* ୨୦୦୬- ଚୁପ୍ ଚୁପ୍‌ କେ
* ୨୦୦୬- ଓମ୍‌କାରା
* ୨୦୦୬- ଡନ୍
* ୨୦୦୭- କ୍ୟା ଲଭ୍ ଷ୍ଟୋରୀ ହୈ
* ୨୦୦୭- ଜବ୍ ଉଇ ମିଟ୍
* ୨୦୦୮- ହାଲ୍ଲା ବୋଲ୍
* ୨୦୦୮- ଟସନ୍
* ୨୦୦୮- ରୋଡ୍‌ସାଇଡ୍ ରୋମିଓ
* ୨୦୦୮- ଗୋଲ୍‌ମାଲ୍ ରିଟର୍ଣ୍ଣସ୍
* ୨୦୦୯- ଲକ୍ ବାଇଚାନ୍ସ (ଅତିଥି କଳାକାର)
* ୨୦୦୯- ବିଲ୍ଲୁ (ଅତିଥି କଳାକାର)
* ୨୦୦୯- କମ୍ବକ୍ତ ଇସ୍କ
* ୨୦୦୯- ମେଁ ଔର୍ ମିସେସ୍ ଖାନ୍ନା
* ୨୦୦୯- କୁର୍‌ବାନ୍
* ୨୦୦୯- ୩ ଇଡିଅଟ୍‌ସ୍
* ୨୦୧୦- ମିଲେଙ୍ଗେ ମିଲେଙ୍ଗେ
* ୨୦୧୦- ଉଇ ଆର୍ ଫ୍ୟାମିଲି
* ୨୦୧୦- ଗୋଲ୍‌ମାଲ୍ ୩
* ୨୦୧୧- ବଡିଗାର୍ଡ଼
* ୨୦୧୧- ରା. ୱାନ୍
* ୨୦୧୨- ଏକ୍ ମେଁ ଔର୍ ଏକ୍ ତୁ
* ୨୦୧୨- ଏଜେଣ୍ଟ ବିନୋଦ
* ୨୦୧୨- ରାଓଡ଼ି ରାଠୋଡ଼ (ଅତିଥି କଳାକାର)
* ୨୦୧୨- ହିରୋଇନ୍
* ୨୦୧୨- ତଲାସ୍
* ୨୦୧୨- ଦବଙ୍ଗ ୨ (ଅତିଥି କଳାକାର)
* ୨୦୧୩- ବମ୍ବେ ଟକିଜ୍
* ୨୦୧୩- ସତ୍ୟାଗ୍ରହ
* ୨୦୧୩- ଗୋରୀ ତେରେ ପ୍ୟାର୍ ମେଁ
* ୨୦୧୪- ସିଙ୍ଘମ୍ ରିଟର୍ଣ୍ଣସ୍
* ୨୦୧୪- ଦ ସୌକିନ୍‌ସ୍ (ଅତିଥି କଳାକାର)
* ୨୦୧୪- ହାପି ଏଣ୍ଡିଙ୍ଗ୍
* ୨୦୧୫- ଗବର୍ ଇଜ୍ ବ୍ୟାକ୍
* ୨୦୧୫- ବଜରଙ୍ଗି ଭାଇଜାନ୍
* ୨୦୧୫- ବ୍ରଦର୍ସ୍ (ଅତିଥି କଳାକାର)
* ୨୦୧୬- କି ଆଣ୍ଡ୍ କା
* ୨୦୧୬- ଉଡ଼୍‌ତା ପଞ୍ଜାବ

## ଆଧାର
## ବାହାର ଆଧାର
*

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ